OpenLLM-France/wikimedia huggingface dataset:
# Lepomis microlophus

Lepomis microlophus és una espècie de peix pertanyent a la família dels centràrquids.

## Descripció

* Pot arribar a fer 43,2 cm de llargària màxima (normalment, en fa 19,2) i 220 g de pes.
* És de color verd oliva amb taques verdes més fosques i d'altres de color vermell. N'hi ha exemplars que presenten franges al llarg dels costats.
* El color de la part inferior varia entre groguenc i crema.
* Boca petita.
* Aletes pectorals més llargues i punxegudes que les dels altres centràrquids.
* La primera aleta dorsal conté 10 espines i entre 10 i 12 radis.

## Reproducció

És ovípar.

## Alimentació

Mostra preferència per menjar mol·luscs, per la qual cosa hom considera que té una gran potencial per al control dels mol·luscs vectors de l'esquistosomosi.

## Hàbitat

És un peix d'aigua dolça, demersal i de clima subtropical (40°N-26°N), el qual habita llacunes, pantans, llacs de fons fangosos o sorrencs i gorgs coberts de vegetació de rius petits i mitjans.

## Distribució geogràfica

Es troba a Nord-amèrica: ocupa l'àrea compresa entre el riu Savannah (Carolina del Sud), el riu Nueces (Texas) i la conca del riu Mississipi al sud d'Indiana i Illinois. Ha estat introduït a altres indrets dels Estats Units, el Marroc, Sud-àfrica, Panamà i Puerto Rico.

## Longevitat

La seua esperança de vida és de 7 anys.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ IGFA, 1991. World record game fishes. International Game Fish Association, Florida, els Estats Units.
* 1 2 3 4 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Welcomme, R.L., 1988. International introductions of inland aquatic species. FAO Fish. Tech. Pap. 294. 318 p.
* ↑ Rohde, F. C., R. G. Arndt, J. W. Foltz i J. M. Quattro, 2009. Freshwater Fishes of South Carolina. University of South Carolina Press, Columbia, SC. 430 pp.
* ↑ Distribution maps of fishes in California Arxivat 2011-02-04 a Wayback Machine. (anglès)
* ↑ Azeroual, A., A.J. Crivelli, A. Yahyaoui i M. Dakki, 2000. L'ichtyofaune des eaux continentales du Maroc. Cybium 24(Suppl. 3):17-22.
* ↑ Martin, F.D. i J.W. Patus, 1984. An annotated key to the Teleost fishes of Puerto Rico. Compendio Enciclopédico de los Recursos Nat. 5:1-191.
* ↑ Hugg, D.O., 1996.

## Enllaços externs

* BioLib (anglès)
* AQUATAB
# Lepomis gulosus

Lepomis gulosus és una espècie de peix pertanyent a la família dels centràrquids.

## Descripció

* Pot arribar a fer 31 cm de llargària màxima i 1.110 g de pes.
* Cos comprimit lateralment, lleugerament allargat i oval en secció transversal.
* El dors és de color marró fosc o oliva fosc, els costats groc-marró o oliva, i el ventre marró o groc.
* Els costats mostren taques tènues i fosques, d'altres irregulars i clares, i franges verticals difuses i fosques.
* Boca terminal, grossa i obliqua.
* 3-5 línies fosques projectades cap enrere des dels ulls.
* Les aletes dorsal, caudal i, en menor grau, l'anal tenen taques o punts negres.
* Les aletes pèlviques i pectorals varien de color: de lleugerament pigmentades a fosques.
* Aleta anal amb 3 espines i 8-10 radis.
* Absència d'aleta adiposa.

## Hàbitat

És un peix d'aigua dolça, demersal i de clima temperat (10 °C-20 °C; 46°N-26°N), el qual habita llacs, estanys i pantans amb vegetació i rierols d'aigües lentes.

## Distribució geogràfica

Es troba a Nord-amèrica: les conques dels Grans Llacs d'Amèrica del Nord i del riu Mississipi des de l'oest de Pennsilvània fins a Minnesota i el golf de Mèxic. També és present a les conques fluvials atlàntiques i del golf de Mèxic des del riu Rappahannock (Virgínia) fins al riu Grande (Texas i Nou Mèxic). Ha estat introduït a Mèxic i Puerto Rico (l'any 1916).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 «Lepomis gulosus» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ IGFA, 1991. World record game fishes. International Game Fish Association, Florida, els Estats Units.
* ↑ ZipCodeZoo (anglès)
* ↑ Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* ↑ Hassan-Williams, C. i T.H. Bonner, 2007. Texas freshwater fishes. Texas State University- San Marcos: Biology Department/ Aquatic Station.
* ↑ Contreras-Balderas, S. i M.A. Escalante-C., 1984. Distribution and known impacts of exotic fishes in Mexico. P. 102-130. A: W.R. Courtenay, Jr. i J.R. Stauffer, Jr. (eds.). Distribution, biology and management of exotic fishes. Johns Hopkins University Press, Baltimore.
* ↑ FishBase (anglès)

## Enllaços externs

* BioLib (anglès)
* AQUATAB
# Lesnoi

«Lesnoi» té aquests significats:
* Lesnoi (Sverdlovsk), ciutat de l'óblast de Sverdlovsk, a Rússia
* Lesnoi (Khabàrovsk), localitat del krai de Khabàrovsk, a Rússia
* Lesnoi (Kurgan), localitat de l'óblast de Kurgan, a Rússia
* Lesnoi (Buriàtia), localitat de la república de Buriàtia, a Rússia
* Lesnoi (Kamtxatka), localitat del krai de Kamtxatka, a Rússia
# Laytonville

Laytonville és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.301 habitants.

## Demografia

Segons el cens del 2000, Laytonville tenia 1.301 habitants, 496 habitatges, i 344 famílies. La densitat de població era de 99,7 habitants/km².
Dels 496 habitatges en un 33,3% hi vivien nens de menys de 18 anys, en un 46,2% hi vivien parelles casades, en un 15,1% dones solteres, i en un 30,6% no eren unitats familiars. En el 23,4% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,7% tenia menys de 18 anys, un 9,6% entre 18 i 24, un 26,7% entre 25 i 44, un 25,8% de 45 a 60 i un 12,1% 65 anys o més.
L'edat mediana era de 38 anys. Per cada 100 dones de 18 o més anys hi havia 100,8 homes.
La renda mediana per habitatge era de 34.432 $ i la renda mediana per família de 38.080 $. Els homes tenien una renda mediana de 33.269 $ mentre que les dones 21.563 $. La renda per capita de la població era de 19.367 $. Entorn del 19% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laytonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Laytonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# León Viejo

León Viejo és el lloc on originalment es va fundar la Ciutat de León. Està inscrit a la llista del Patrimoni de la Humanitat per la UNESCO des del 2000.
Aquesta ciutat, va ser abandonada pels seus habitants per assentar-la en un altre lloc, raó per la qual se l'anomena León Viejo.

## Referències

* ↑ Centre, UNESCO World Heritage. «Ruins of León Viejo» (en anglès). [Consulta: 11 març 2021].
# Eudemonologia

Eudemonología és un terme encunyat per Schopenhauer -Parerga i Paralipomena, 1851 - per designar l'estudi o teoria de la vida feliç per a l'home en la mesura de les seves possibilitats. D'altra banda, i ja en un sentit més ampli, es pot dir que les consideracions eudemonològiques són tan antigues com la filosofia mateixa. Tant és així que, per exemple, Plató posa en boca de Sòcrates la idea que "una vida no examinada no és digna de ser viscuda" (Apologia, 38a7). L'ètica d'Aristòtil, per la seva banda, considera que la finalitat última de l'home és assolir la felicitat (εὐδαιμονία) mitjançant l'exercici d'una vida contemplativa (βίος θεωρητικός). També les ètiques del període hel·lenístic reserven un lloc destacat per les especulacions eudemonològiques (Epicureisme, Estoïcisme…).

## Enllaços externs

* Lebensweisheit von Arthur Schopenhauer
* Nicola Abbagnano: Diccionario de filosofía, s. v. 'felicidad'
* José Ferrater Mora: Diccionario de filosofía, s. v. 'felicidad'
# Eudem (metge i conspirador)

Eudem (en llatí Eudemus, en grec antic Εὔδημος) era un metge que va exercir a Roma, amant de Livil·la, la dona de Drus Cèsar (fill de l'emperador Tiberi). Junt amb Livil·la i Sejà van preparar un complot per enverinar a Drus, l'any 23 aC, diu Tàcit, cosa que es va descobrir més tard, i va ser sotmès a tortura.
Se suposa que era la mateixa persona de la que Celi Aurelià diu que era seguidor de Temisó de Laodicea, i va fer algunes observacions mèdiques interessants sobre la seva hidrofòbia i altres malalties, encara que no és clar si parla del mateix metge. Galè també menciona un Eudem metge pertanyent a l'escola metòdica, que probablement és aquest mateix.

## Referències

* ↑ 3. Eudemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 77
# Eufrànor de Selèucia

Eufrànor (grec antic: Eὐφράνωρ, llatí: Euphranor) fou un filòsof grec nascut a Selèucia deixeble de Timó i seguidor de la seva escola escèptica. Fou mestre d'Eubul d'Alexandria, segons que diu Diògenes Laerci.

## Referències

* ↑ 1.Euphranor a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 99
# Evynnis cardinalis

Evynnis cardinalis és un peix teleosti de la família dels espàrids i de l'ordre dels perciformes.

## Morfologia

Pot arribar als 40 cm de llargària total.

## Distribució geogràfica

Es troba a les costes occidentals de l'oceà Pacífic: Mar de la Xina i nord de les Filipines.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Evàgores d'Ègion

Evàgores d'Ègion (en llatí Evagoras, en grec antic Εὐαγόρας) fou un polític grec de la Lliga Aquea que va viure al segle ii aC.
Critolau el va acusar de revelar les decisions de l'assemblea aquea als romans l'any 146 aC. L'esmenta Polibi (Històries XXXVIII.5).

## Referències

* ↑ 4.Evagoras a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 55
# Limnas

Limnas és un gènere de plantes de la família de les poàcies. És originari de l'Àsia central, al nord de Sibèria.
El gènere va ser descrit per Carl Bernhard von Trinius i publicat a Fonamenta Agrostographiae 116, t. 6. 1820[Jan]. L'espècie tipus és: Limnas stelleri Trin..

## Taxonomia

* Limnas malyschevii O.D. Nikif.
* Limnas stelleri Trin.
* Limnas veresczagini Krylov i Schischkin

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2007-11-15. [Consulta: 6 març 2010].
* ↑ «Limnas». Tropicos.org. Missouri Botanical Garden. [Consulta: 18 novembre 2013].

## Bibliografia

* Missouri Botanical Garden. MO Generic Names in Use

## Enllaços externs

* Global Biodiversity Information Facility Arxivat 2009-05-13 a Wayback Machine.
* Clayton, W.D., Harman, K.T. and Williamson, H. (2006 en endavant). Limnas. A: GrassBase - The Online World Grass Flora.
# FIFA World Player 2001

El guanyador del FIFA World Jugador 2001 va ser el jugador portugués Luís Figo.

## Homes

| | Jugador | 5 Punts | 3 Punts | 1 Punt | Total | Equip |
| 1 | Luís Figo | 27 | 35 | 10 | 250 | Reial Madrid CF |
| 2 | David Beckham | 30 | 23 | 19 | 238 | Manchester United FC |
| 3 | Raúl | 10 | 12 | 10 | 96 | Reial Madrid CF |
| 4 | Zinédine Zidane | 12 | 9 | 7 | 94 | Juventus FC Reial Madrid CF |
| 5 | Rivaldo | 11 | 7 | 16 | 92 | FC Barcelona |
| 6 | Juan Sebastián Verón | 9 | 6 | 8 | 71 | SS Lazio Manchester United FC |
| 7 | Oliver Kahn | 8 | 5 | 10 | 65 | FC Bayern de Múnic |
| 8 | Michael Owen | 4 | 11 | 8 | 61 | Liverpool FC |
| 9 | Andrí Xevtxenko | 6 | 4 | 4 | 46 | AC Milan |
| 10 | Francesco Totti | 5 | 4 | 3 | 40 | AS Roma |
| 11 | Thierry Henry | 0 | 3 | 6 | 15 | Arsenal FC |
| 12 | Rui Costa | 2 | 1 | 1 | 14 | ACF Fiorentina AC Milan |
| 13 | Patrick Vieira | 2 | 1 | 0 | 13 | Arsenal FC |
| 14 | Henrik Larsson | 1 | 1 | 1 | 9 | Celtic FC |
| 15 | Roberto Carlos | 1 | 1 | 0 | 8 | Reial Madrid CF |
| 16 | Gabriel Batistuta | 0 | 2 | 2 | 8 | AS Roma |
| 17 | Stefan Effenberg | 1 | 0 | 0 | 5 | FC Bayern de Múnic |
| 18 | Alen Bokšić | 1 | 0 | 0 | 5 | Middlesbrough FC |
| 19 | Ruud van Nistelrooy | 0 | 1 | 1 | 4 |
| 20 | Hernán Crespo | 0 | 1 | 1 | 4 |
| 21 | Alessandro Del Piero | 0 | 0 | 4 | 4 |
| 22 | Oscar Córdoba | 0 | 1 | 0 | 3 |
| 23 | Gaizka Mendieta | 0 | 1 | 0 | 3 |
| 24 | Ebbe Sand | 0 | 1 | 0 | 3 |
| 25 | Alessandro Nesta | 0 | 0 | 3 | 3 |
| 26 | Javier Saviola | 0 | 0 | 3 | 3 | CA River Plate FC Barcelona |
| 27 | Giovane Elber | 0 | 0 | 2 | 2 |
| 28 | Steven Gerrard | 0 | 0 | 1 | 1 |
| 29 | Luis Enrique | 0 | 0 | 1 | 1 | FC Barcelona |
| 30 | Jon Dahl Tomasson | 0 | 0 | 1 | 1 |
| 31 | Ali Daei | 0 | 0 | 1 | 1 |
| 32 | Sibusiso Zuma | 0 | 0 | 1 | 1 | FC Copenhagen |
| 33 | Roy Keane | 0 | 0 | 1 | 1 |
| 34 | Cuauhtémoc Blanco | 0 | 0 | 1 | 1 |
| 35 | Carlos Alberto | 0 | 0 | 1 | 1 |
| 36 | Diego Simeone | 0 | 0 | 1 | 1 | SS Lazio |
| 37 | Emmanuel Olisadebe | 0 | 0 | 1 | 1 |
# Evan Goldberg

Evan Goldberg (11 de maig de 1982, Vancouver, Canadà) és un director, productor i guionista de cinema canadenc. Va començar la seva carrera al món del cinema amb el seu amic de la infància Seth Rogen, amb qui ha produït i escrit tot de pel·lícules i diverses sèries de televisió de prestigi internacional. Com a director va començar el 2013 amb la pel·lícula This Is the End. Ell i Rogen han estat nominats a premis com els Premis Emmy, els Globus d'Or o els Premis Independents Spirit.

## Biografia

Prové d'una família d'origen jueu, va créixer al barri de Marpole, a Vancouver. Es va graduar a l'escola de secundària Point Grey i va entrar a la Universitat McGill de Montréal, al Quebec. L'any 2004 va iniciar la seva carrera com guionista amb el seu amic Seth Rogen, amb qui va començar a escriure guions per a la sèrie de televisió Da Ali G Show, creada i interpretada per Sacha Baron Cohen. Juntament amb Rogen, des del 2007 treballen conjuntament com guionistes i productors de cinema a diferents pel·lícules d'humor de gran èxit com Knocked Up, Superbad, Pineapple Express, Funny People, The Green Hornet, 50/50, The Watch, The Guilt Trip i el curt Jay and Seth vs The Apocalypse.
Va començar com a director l'any 2013 amb Seth Rogen, dirigint la pel·lícula This Is the End. Ha participat en films com Neighbors, Sausage Party i Bigfoot.

## Filmografia: guionista, productor i director

| Any | Títol | Notes |
| 2004 | Da Ali G Show | Guionista |
| 2007 | Knocked Up | Productor executiu i guionista |
| 2007 | Superbad | Productor i guionista |
| 2007 | Jay and Seth versus the Apocalypse | Guionista |
| 2008 | Pineapple Express | Guionista |
| 2009 | Funny People | Productor executiu |
| 2010 | The Simpson | Guionista; 1 episodi: Homer the Whopper |
| 2011 | The Green Hornet | Guionista |
| 2011 | Goon | Idem |
| 2011 | 50/50 | Productor executiu |
| 2012 | The watch | Guionista |
| 2012 | The Guilt Trip | Productor |
| 2013 | This Is the End | Director, productor i guionista |
| 2014 | Neighbors | Productor |
| 2014 | The Interview | Director, productor i guionista |
| 2016 | Sausage Party | Productor i guionista |
| 2016 | Neighbors 2: Sorority Rising | Productor |
| 2016 | Preacher | Idem; - Sony Pictures Television |
| 2019 | Good Boys | Productor |
# Faryd Aly Camilo Mondragón

Faryd Aly Camilo Mondragón (Cali, 2 de juny 1971) és un exfutbolista colombià de família libanesa. Mondragón destacà principalment al club turc del Galatasaray Spor Kulübü on jugà entre els anys 2001 i 2007, i guanyà dues lligues el 2002 i 2006. A més ha defensat els colors de Deportivo Cali, Independiente Santa Fe (Colòmbia), Cerro Porteño (Paraguai), Argentinos Juniors, Independiente (Argentina), Reial Saragossa (Espanya), FC Metz (França) i l'1. FC Köln (Alemanya).
També ha jugat amb la selecció de Colòmbia, competint als Jocs Olímpics d'estiu de 1992 i a les Copes del Món dels anys 1994 i 1998.
Partits al Galatasaray temporada a temporada :
| Temporada | Lliga | Copa | Europa | Total |
| 2001-02 | 28 | 0 | 15 | 43 |
| 2002-03 | 32 | 1 | 6 | 39 |
| 2003-04 | 27 | 1 | 10 | 38 |
| 2004-05 | 34 | 4 | 0 | 38 |
| 2005-06 | 34 | 2 | 2 | 38 |
| 2006-07 | 17 | 2 | 8 | 26 |
| TOTAL | 172 | 10 | 41 | 223 |

## Notes i referències

* ↑ Inclosa la supercopa turca

## Enllaços externs

* Perfil a weltfussball.de Arxivat 2008-02-21 a Wayback Machine. (alemany)
* Estadístiques a transfermarkt.de (alemany)
# Lliga Bankia

«Lliga Bankia» té aquests significats:
* Lliga Bankia d'Escala i Corda
* Lliga Bankia de Raspall
# Fengyun Ernü

Fengyun Ernü (xinès tradicional: 風雲兒女, xinès simplificat: 风云儿女, pinyin: Fēngyǔn Érnǔ, literalment 'Fills de temps convulsos') és una pel·lícula patriòtica xinesa de 1935, que tracta sobre les influències estrangeres sobre Xina.
És coneguda per contindre la primera representació de La Marxa dels Voluntaris, l'actual himne nacional de la República Popular de la Xina. La pel·lícula va ser dirigida per Xu Xingzhi i guionitzada per Tian Han i Xia Yan. Yuan Muzhi interpreta un intel·lectual que fuig dels problemes a Xangai per a perseguir la glamurosa Wang Renmei només per unir-se a la resistència xinesa després de la mort de la seua amiga.

## Trama

La pel·lícula conta la història del jove poeta Xin Baihe, que malviu a Xangai amb la seua amiga Liang. Liang s'uneix a la resistència contra els invasors japonesos, però Xin decideix continuar una relació amb una glamurosa vídua occidentalitzada de Qingdao.
No obstant això, després de descobrir que Liang ha mort, Xin canvia d'opinió i s'uneix a la lluita contra el Japó.

## Temes comunistes

La pel·lícula va ser una producció de Diantong, empresa amb rerefons esquerrà. La història està basada en una història escrita per Tian Han, membre del partit comunista des del 1932 i que fou arrestat pels nacionalistes poc després de l'estrena. A més, un dels protagonistes fou Yuan Muzhi, que s'uniria als comunistes el 1940, i tenia música del compositor comunista Nie Er.
La història en si, la d'un home ric que aprèn a abandonar la decadència de la cultura occidental per a l'auto-sacrifici, va ser també un tema comú entre les pel·lícules d'esquerres del període.

## Tema

El tema musical de la pel·lícula fou La Marxa dels Voluntaris, cantada per Gu Menghe i Yuan Muzhi. La cançó va ser llançada com a àlbum pel segell Pathé Records. La Marxa dels voluntaris va ser elegida com a himne nacional de la República Popular de la Xina el 1949.

## Referències

* 1 2 3 4 5 6 7 8 9 Pickowicz, Paul G. «The Theme of Spiritual Pollution in Chinese Films of the 1930s». A: China on Film: A Century of Exploration, Confrontation, and Controversy. Rowman & Littlefield, 2013, p. 63. ISBN 978-1-4422-1179-7.
# Ets el meu heroi

Ets el meu heroi (original: Eres mi héroe) és una pel·lícula espanyola dirigida per Antonio Cuadri. Ha estat doblada al català.

## Argument

Ramón (Manuel Lozano) és un xaval de tretze anys que viu en la Sevilla de 1976. És una edat difícil perquè comencen els canvis físics i de forma de pensar... No és un adult, però tampoc no és un nen, es troba en l'etapa de l'adolescència…
Paral·lelament Espanya està vivint grans canvis, mor Franco i comença la transició a la democràcia.

## Repartiment

* Manuel Lozano: Ramón
* Toni Cantó: Mateo
* Félix López: David
* Antonio Dechent: Nube de Agua
* Carmen Navarro: Paloma
* Maru Valdivielso: Ana
* Juan Fernández: Don Félix
* Mauro Rivera: Don Matías
* Mario Zorrilla: Arturo
* Alfonso Mena: Rafa
* Pablo Acosta: Ortega
* Santiago de los Reyes: El Rata
* Geraldine Larrosa: Brigitte
* Juan Zarco: Manifestant
* Martxelo Rubio: David adulto

## Rodatge

La pel·lícula es va rodar a Sevilla durant set setmanes.

## Premis

* Al millor director en el Festival de cine de Peníscola.

## Referències

* ↑ esadir.cat. Ets el meu heroi. esadir.cat.
* ↑ «Eres mi héroe». ImdB.